钦定古今图书集成/明伦汇编/氏族典/第155卷 > 《廖用贤尚友录》 > 樊泽
## 钦定古今图书集成/明伦汇编/氏族典/第155卷 > 《廖用贤尚友录》 > 樊泽

按《唐书樊泽传》：“泽字安时，河中人。少孤，依外家，客河
朔，相卫节度使薛嵩表为尧山令，举贤良方正。次潼
关，雨淖，困不能前。有熊执易者，同舍逆旅，哀之，辍所
乘马，倾褚以济，自罢所举。是岁泽上第，擢左补阙。泽
有武力，喜兵法，累迁山南东道司马，就拜节度使。每
射猎，诸将惮其材武。贞元三年，为荆南节度使，会山”
南东道嗣曹王皋卒，军乱，剽居人以泽，威惠著襄、汉
间。复徙山南东道，加检校尚书右仆射。十四年卒，年
五十七，赠司空，谥曰成。

===樊宗师===按《唐书樊泽传》：“泽子宗师，字绍述，始为国子主簿。元
和三年，擢军谋宏远科，授著作佐郎，历金部郎中，绵
州刺史，徙绛州，治有迹。进谏议大夫，未拜，卒。始，宗师
家饶于财，悉散施姻旧宾客妻子，告不给，宗师笑不
答。然学力多通解，著《春秋传》《魁纪公》《樊子》凡百馀篇。”